Հայաստանը օրեցօր էլ ավելի է ընկղմվում տնտեսական և սոցիալական ճգնաժամի մեջ, սակայն նոր իշխանությունները քայլեր չեն ձեռնարկում երկիրը այդ ծանր վիճակից դուրս բերելու համար: Այսօր Հայաստանի ազգային վիճակագրական կոմիտեն էլ է ահազանգում, որ երկրի գրեթե բոլոր ոլորտներում է անկում նկատվում: Գների օրեցօր աճը, շուկաներում առևտրի անկումը՝ հազիվ իրենց օրվա հացը վաստակող առևտրականների և մի կերպ իրենց գոյությունը քարշ տվող մարդկանց զայրույթի ու վրդովմունքի պատճառ է դարձել: